stanford-oval/wikipedia huggingface dataset:
פדור פון בוק
ביוגרפיה > מלחמת העולם השנייה

ערב מלחמת העולם השנייה מונה למפקד קבוצת ארמיות צפון, ובתפקיד זה ניהל בהצלחה רבה את מלחמת הבזק בפולין, לאחר מכן מונה למפקד קבוצת ארמיות B, ופיקד עליה במערכה על צרפת ועל ארצות השפלה.
ב-19 ביולי 1940 הועלה לדרגת פלדמרשל. לקראת מבצע ברברוסה נתמנה למפקד קבוצת ארמיות מרכז שתפקידה היה להתקדם במרכז רוסיה ולכבוש את מוסקבה.
בהתחלה הצליח להביס את הצבא הרוסי בקרבות כיתור גדולים (כמו קרב ביאליסטוק-מינסק). הוא לא התווכח עם היטלר על החלטתו לעצור את ההתקדמות במרכז ולהפנות את מרב הכוחות לחזית הצפונית והדרומית. לבסוף החלה המתקפה במרכז באיחור (מבצע טייפון). בתחילה ניגף הצבא הרוסי בקרבות כיתור גדולים בוויאז'מה ובבריאנסק, אך ההתקדמות הואטה.
ב-1 בדצמבר 1941 הטיל פון בוק את כוחותיו, התשושים בקור המקפיא, למערכה על מוסקבה. הוא הגיע למרחק 27 ק"מ ממוסקבה אך נתקל בהתנגדות עקשנית ונעצר.
ב-6 בדצמבר 1941 התחילה מתקפת הנגד הרוסית בפיקוד ז'וקוב. בוק ביקש נסיגה אך נענה על ידי היטלר בסירוב. הוא התחיל לסבול מכאבי בטן קשים וביקש מהיטלר לשחררו. ב-18 בדצמבר 1941 הוא הוחלף על ידי גנרלפלדמרשל גינתר פון קלוגה והוחזר לעורף, להחלמה.
לקראת המערכה ב-1942 קיבל פון בוק את הפיקוד על קבוצת ארמיות דרום. תחת פיקודו הייתה בין השאר הארמייה השישית בפיקודו של פרידריך פאולוס.
עוד לפני תחילת המערכה זכה בוק בניצחון גדול. הרוסים התחילו בהתקפה גדולה שמטרתה כיבוש חרקוב. הם לא היו מודעים לכוח הגרמני העצום שהתרכז באזור בהכנה למערכת הקיץ. בסדרת קרבות שריון מוצלחים כותר הכוח הרוסי והושמד. הגרמנים הודיעו על 240,000 שבויים. הרוסים הודו ב-5,000 הרוגים, 70,000 נעדרים ו-300 טנקים שהושמדו. קרב זה נודע כ"שואת חרקוב". בנאום הסודי של חרושצ'וב בוועידה ה-20 ב-1956 הוא האשים את סטלין כאחראי ראשי למפלה זאת.
ב-28 ביוני 1942 פתח פון בוק את המתקפה לעבר נהר הדון והוולגה. בתחילה התנהלה ההתקפה במהירות. לאחר מספר שבועות החליט היטלר לפצל את הכוחות של קבוצת ארמיות דרום, שבוק עמד בראשה לשתי קבוצות ארמיות חדשות: קבוצת ארמיות A וקבוצת ארמיות B כדי להעביר חלק מהם לכיוון כיבוש הקווקז. בוק התנגד לכך ופוטר על ידי היטלר. בסופו של דבר, המהלך לא צלח והיה בין הגורמים העיקריים למפלת הצבא הגרמני בקרב סטלינגרד.
הוא חזר לביתו בהמבורג ושהה שם עד סוף המלחמה. לאחר התאבדותו של היטלר התמנה קרל דניץ ליורשו. הוא העריך את בוק וביקש ממנו לבוא למפקדתו בפלנסבורג ולעזור לו. בוק נענה בחיוב. בדרכו מהמבורג נפגעה מכוניתו מהפצצת מטוסים והוא נהרג במקום ב-4 במאי 1945.
לקריאה נוספת

ויליאם שיירר, עלייתו ונפילתו של הרייך השלישי, הוצאת שוקן, 1961.
אנטוני ביוור, סטלינגרד
אלכסנדר ורט, רוסיה במלחמה 1945-1941, הוצאת מערכות
פורד פירלן קראון ויקטוריה סקילינר

| --- | --- |

Ford Fairlane Crown Victoria Skyliner, שנת 1955
 מאפיינים כלליים
 נקרא גם:  Mercury Montclair Sun Valley
 יצרן:  פורד
 שנות ייצור:  1955–1956
 הרכבה:  ארצות הברית ארצות הברית
 מודל קודם:  פורד קרסטלין סקילין
 מודל אחריו:  Ford Fairlane 500 Skyliner (אנ')
 אורך:  5,042 מ"מ
 רוחב:  1,928 מ"מ
 משקל:  1,481 ק"ג (ריק) (מנוע 6 צילינדרים)  1,537 ק"ג (ריק) (מנוע V8 צילינדרים)
 בסיס גלגלים:  2,934 מ"מ
 מפרט טכני
 מנוע:  6 צילינדרים, 3.7 ליטר, 3,653 סמ"ק המפיק 122 כ"ס  6 צילינדרים, 3.7 ליטר, 3,653 סמ"ק המפיק 139 כ"ס  V8 צילינדרים, 4.5 ליטר, 4,453 סמ"ק המפיק 165 כ"ס  V8 צילינדרים, 4.5,  ליטר, 4,453 סמ"ק המפיק 185 כ"ס  V8 צילינדרים, 4.8 ליטר המפיק 203 כ"ס  V8 צילינדרים, 4.8 ליטר המפיק 205 כ"ס  V8 צילינדרים, 5.1 ליטר המפיק 228 כ"ס
 הילוכים:  תמסורת ידנית  תמסורת אוטומטית - 3 מהירויות מסוג "Ford-O-Matic"
 מהירות מרבית:  140 קמ"ש (דגם 3.7 ליטר המפיק 122 כ"ס)  156 קמ"ש (דגם 4.5 ליטר המפיק 165 כ"ס)
"פורד פירלן קראון ויקטוריה סקילינר - מבט לגג הזכוכית האקרילת השקופה מעל למושבים הקדמיים
פורד פירלן קראון ויקטוריה סקילינר(באנגלית: Ford Fairlane Crown Victoria Skyliner) היא מכונית קופה, בתצורת הרדטופ 2 דלתות, מתוצרת יצרנית הרכב פורד אשר יוצר בארצות הברית בין השנים 1955–1956.
דגם ה"פורד פירלן קראון ויקטוריה סקילינר" אופיין בזכוכית אקרילית שקופה, בגג הרכב מעל למושבים הקדמיים.
סך הכול יוצרו 2,602 יחידות: בשנת 1955 יוצרו 1,999 יחידות, ובשנת 1956 יוצרו 603 יחידות.
מפרט טכני

2 דלתות
6 נוסעים
הגה כוח
מעצורי כוח
חלונות חשמל
מיזוג אוויר
רדיו AM + רמקול אחורי
שעון אנלוגי
מנועים: 6 צילינדרים, 8 צילינדרים
הנעה: 4x2
תאוצה בין 0–100 קמ"ש היא 18.8 שניות (דגם מנוע 6 צילינדרים, 3.7 ליטר המפיק 122 כ"ס)
תאוצה בין 0–100 קמ"ש היא 13.7 שניות (דגם מנוע V8 צילינדרים, 4,453 סמ"ק המפיק 165 כ"ס)
תמונות

"פורד פירלן קראון ויקטוריה סקילינר" שנת 1955
"פורד פירלן קראון ויקטוריה סקילינר" שנת 1955
"פורד פירלן קראון ויקטוריה סקילינר" שנת 1955
"פורד פירלן קראון ויקטוריה סקילינר" שנת 1956
"פורד פירלן קראון ויקטוריה סקילינר" שנת 1956
"פורד פירלן קראון ויקטוריה סקילינר" שנת 1956 - מבט לתא הנהג
ראו גם

פורד
פורד קראון ויקטוריה
פורד קרסטלין סקילין
לקריאה נוספת

"פורד פירלן קראון ויקטוריה סקילינר" - תמונות
"פורד פירלן קראון ויקטוריה סקילינר" שנת 1955 (americancarcollector.com/profile/1955-ford-fairlane-crown-victoria )
David L. Lewis (2005) "100 Years of Ford". Publications International. ISBN 0-7853-7988-6.
הערות שוליים

↑  "פורד פירלן קראון ויקטוריה סקילינר"  auto.howstuffworks.com/1955-1956-ford-fairlane-crown-victoria2
↑  "פורד פירלן קראון ויקטוריה סקילינר" מפרט טכני ומידות automobile-catalog
↑  "פורד פירלן קראון ויקטוריה סקילינר" rmsothebys.com/en/auctions/HF14/Hershey/lots/r205-1956-ford-fairlane-crown-victoria-skyliner-glass-top
↑  "פורד פירלן קראון ויקטוריה סקילינר" - מנועים car.info/en-se/ford/fairlane/fairlane-crown-victoria-skyliner
פורד פוקוס

| --- | --- |

 מאפיינים כלליים
 יצרן:  פורד
 שנות ייצור:  1998 - הווה
 הרכבה:  גרמניה סארלואי, גרמניה (דור 3)
 מודל קודם:  פורד אסקורט
 סיווג:  משפחתית
 מרכב:  4 דלתות סדאן 5 דלתות האצ'בק  5 דלתות סטיישן
 פלטפורמה:  מנוע קדמי, הנעה קדמית
 מפרט טכני
 מנוע:  1.6 ל': 105 כוח סוס (1998–2011), 125 כוח סוס (2011-הווה), טורבו 180 כוח סוס  2.0 ל': 145 כוח סוס (1998–2011), 170 כוח סוס (2011-הווה) טורבו 250 כוח סוס (2011-הווה).  2.5 ל': 220 כוח סוס, טורבו 300 כוח סוס (2004–2011), 1.5 ל': 150 כ"ס (2015-הווה)
 הילוכים:  ידניות: 5 הילוכים, 6 הילוכים (בדגמים ספורטיבים) אוטומטיות: אוטומטית פלנטארית 4 הילוכים,(1998-2011), רובוטית כפולת מצמדים 6 הילוכים (2011-הווה), אוטומטית פלנטארית 6 הילוכים (2015-הווה)
 קשר:  פורד מאבריק
פוקוס סדאן (דור 1)
פורד פוקוס דור רביעי
פורד פוקוס (באנגלית: Ford Focus) היא מכונית משפחתית אשר הוגדרה באירופה כמכונית קומפקטית, המיוצרת על ידי קונצרן פורד העולמית. פורד פוקוס מתחרה תחת קטגוריית המשפחתיות (סגמנט C באירופה) וכמשפחתית קומפקטית בארצות הברית.
הפוקוס החליפה ב-1998 באירופה את פורד אסקורט ובצפון אמריקה ב-1999 את פורד לייזר. הפוקוס הוצגה על ידי פורד לאור ירידה ניכרת במכירות האסקורט.
פורד פוקוס ניצבת מעל מכונית הסופר מיני, פורד פיאסטה, בהיררכיה של חברת פורד. מעל הפוקוס ניצבת מכונית המנהלים של החברה האמריקאית, פורד מונדיאו (בשוק האירופאי) ופורד פיוז'ן (בשוק האמריקאי).
דור ראשון (1998–2005)

הדור הראשון של פורד פוקוס זכה להצלחה ביחס לפורד אסקורט שקדמה לו. "שפת העיצוב" כללה שילוב של קווים חדים ומעוגלים בתא הנוסעים ומחוצה לו. באגף הטכני הציעה הפוקוס מתלה רב חיבורי מתקדם. בזכות מערך המתלים החדש ובזכות כיול שלדה משופר הצליחה הפוקוס לשפר משמעותית את מכירותיה של פורד בסגמנט C לאחר שנים של דשדוש עם האסקורט. הפוקוס שילבה התנהגות כביש טובה, נוחות נסיעה גבוהה ועיצוב מוצלח. בדור הראשון הוצעה הפוקוס בגרסאות האצ'בק (5 דלתות), סדאן (4 דלתות) וסטיישן.
לישראל הגיעה הפוקוס בסוף 1999 על ידי היבואן, דלק מוטורס, בשתי גרסאות מרכב, האצ'בק וסדאן. הפוקוס הוצעה בארץ עם תיבת הילוכים אוטומטית בעלת ארבעה יחסי העברה ותיבה ידנית בעלת חמישה יחסי העברה. המנועים שהוצעו היו מנוע בנפח 1,600 סמ"ק (100 כוחות סוס) ומנוע גדול יותר בנפח 2,000 סמ"ק (130 כוחות סוס). הפוקוס הצליחה באופן יחסי לאסקורט. לצד הביקורות החיוביות על העיצוב המיוחד, התנהגות הכביש הטובה ונוחות הנסיעה ספגה הפוקוס ביקורת על תא הנוסעים הפשוט, האבזור הדל (שהשתפר לקראת החלפתה בדור השני) והשילוב בין מנוע ה-1.6 החלש ותיבת ההילוכים האוטומטית. הדור הראשון של פורד פוקוס נבחן במבחני הריסוק של איגוד הבטיחות יורו NCAP, וזכה לציון טוב בזמנו של 4 כוכבים.
לדור הראשון של הפוקוס הוצגו שתי גרסאות ספורטיביות. הראשונה, פורד פוקוס ST170 הציעה מנוע בנפח 2,000 סמ"ק (173 כוחות סוס) והאיצה ל-100 קמ"ש ב-7.9 שניות. השנייה, פורד פוקוס RS הייתה גרסת קצה קיצונית שצוידה במנוע טורבו בנפח 2,000 סמ"ק שהפיק 215 כוחות סוס. גרסה זו צוידה במיטב הטכנולוגיה והאבזור, אך תומחרה כך שחברת פורד הפסידה למעשה כסף על כל פוקוס RS שנמכרה.
דור שני (2005–2011)

הדור השני של הפוקוס היה רדיקלי פחות בעיצובו ופנה להתחרות במכוניות איכותיות יותר כגון פולקסווגן גולף. הפוקוס שמרה על מבנה המתלה הרב חיבורי וגם הדור השני הציג נוחות נסיעה גבוהה לצד התנהגות דינמית מצוינת. הדור השני הוצג בגרסאות מרכב דומות לדור הראשון אך נוספה גם גרסת קופה - קבריולה עם גג נפתח קשיח.
לישראל הגיע הדור השני מעט לאחר השקתו באירופה. לישראל הגיעו, גם בדור השני, מנועי 1,600 ו-2,000 סמ"ק. מנוע ה-1,600 סמ"ק נאלץ לסחוב משקל גדול מבעבר והיה חלש יחסית. מנוע 2,000 הסמ"ק (145 כוחות סוס) היה חזק אך נמכר במספרים זעומים. עיקר הצלחתה של הפוקוס הייתה במכירה לחברות ליסינג ומרבית נהגיה היו אנשי היי-טק ונהגי חברות. לצד התשבחות על התנהגות הכביש, נוחות הנסיעה ואיכות תא הנוסעים ספגה הפוקוס ביקורת על צריכת הדלק הגבוהה, והאיטיות היחסית של גרסת ה-1,600 סמ"ק. בשנים האחרונות של הדור השני התחילו בחברת דלק מוטורס לשווק גם את גרסת הסטיישן של הפוקוס. גרסה זו זכתה להצלחה גדולה בשוק הישראלי.
הדור השני של פורד פוקוס נבחן במבחני הריסוק של איגוד הבטיחות EuroNCAP, וזכה לחמישה כוכבים ולציון מצוין ביחס לקטגוריה.
דור שלישי (2011–2018)

הדור השלישי של פורד פוקוס הושק באירופה במהלך 2011, והציג קפיצת מדרגה בכל הנוגע לאיכות תא הנוסעים, לאבזור וליחידות ההנעה. עם זאת, הדור השלישי של הפוקוס ספג ביקורת בשל העובדה שתא הנוסעים של המכונית הפך לצפוף בצורה משמעותית לעומת הדורות הראשון והשני. גם הנדסת האנוש בתא הנוסעים ספגה ביקורת, שהופנתה כלפי ריבוי המתגים בתא הנוסעים. כבר בהשקה הוצעו בפוקוס מנועים רבים ובהם מנוע טורבו בנפח 1,600 סמ"ק
(180 כ"ס) ומנוע 2,000 סמ"ק אטמוספירי (170 כוחות סוס).
את תיבת ההילוכים האוטומטית החליפה תיבת הילוכים רובוטית כפולת מצמדים שאמורה הייתה לסייע בשיפור צריכת הדלק. כשנה לאחר השקתה נוסף להיצע המנועים של הפוקוס מנוע טורבו חדש בנפח 1,000 סמ"ק, בהספק של 100 או 125 כוח-סוס. מנוע זה זכה בתואר "מנוע השנה" לשנת 2013 אך מעולם לא שווק בישראל באופן סדיר.
בישראל נחת הדור השלישי של פורד פוקוס בסוף 2011, וזכה להצלחה גדולה. הוא היה הרכב הנמכר ביותר בישראל בשנת 2012 עם כמעט 16,000 מכוניות שנמכרו באותה שנה. זאת לאחר שהרכבים המשפחתיים של מאזדה היו במקום הראשון מאז סוף שנות התשעים, ולראשונה מאז 1987 שבראש הרשימה עומדת מכונית מיצרנית אירופאית ולא יפנית. רוב הרכבים נמכרו בגרסת סטיישן, שרובם עם המנוע 1600 סמ"ק.
תלונות חוזרות ונשנות על תקלות בתיבת ההילוכים הרובוטית החדשה. שהביאו לירידה חדה במכירת הדגם. וגרמו בסופו של דבר להפסקת שיווקה של הפוקוס בישראל במהלך השנים 2014 ו-2015 ואף הולידו תובענה ייצוגית כנגד "דלק מוטורס", היבואנית הרשמית של פורד בישראל. בכדי להתמודד עם טענות אלו הודיעה דלק מוטורס כי תעניק, בצעד חריג, אחריות מורחבת של 5 שנים או 160 אלף קילומטרים על תיבת ההילוכים האוטומטית. תביעות ייצוגיות היו בעוד שווקים בהם נמכרו רכבי פוקוס אוטומטיים בכמויות גדולות בארצות הברית, אוסטרליה, קנדה, תאילנד, וברזיל. תקלה נוספת נפוצה הייתה גומיות אשר השתחררו מדלתות הרכב.
בפברואר 2014 הציגה פורד את מתיחת הפנים של הפוקוס.
מתיחת הפנים כללה עדכונים לעיצוב החיצוני של המכונית, בעיקר לעיצוב החזית. כמו כן כללה מתיחת הפנים מספר עדכונים בתא הנוסעים, כמו קונסולה מרכזית חדשה וכן מערכות בטיחות מתקדמות חדשות.
במסגרת אותה מתיחת הפנים קיבלה הפוקוס תיבת הילוכים אוטומטית חדשה, שהחליפה את התיבה הקודמת שגרמה לתלונות רבות על תקלות.
להיצע יחידות ההנעה נוסף מנוע חדש, טורבו-בנזין 1.5 ליטר עם 150 כוחות סוס, שהחליף את מנוע ה-1.6 ליטר 125 כ"ס.
מתיחת הפנים הגיעה לישראל ב-30 בנובמבר 2015.
דור רביעי (2019-הווה)

הדור הרביעי של הפוקוס נחשף ב-10 באפריל 2018.
כמו בדורות הקודמים גם דור זה משווק בתצורות סדאן, האצ'בק וסטיישן, ובתצורה חדשה של גרסת פנאי-שטח בשם "אקטיב", שנועדה לתת מענה לביקוש הגובר לרכבי פנאי.
הדור הרביעי משתמש בפלטפורמת פורד C2.
הפוקוס דור רביעי מציעה מנועי טורבו בנזין בנפח 1.0 ו-1.5 ליטר, ומנוע דיזל בנפח 1.5 או 2.0 ליטרים. הדגם החדש ארוך מקודמו, וכך פותר את בעיית המרווח לנוסעים שספגה ביקורת רבות בדור השלישי. הפוקוס מציעה מספר רב של רמות אבזור, ובהן גם ST-ליין המציעה את העיצוב והאבזור של גרסת ST אך ללא תוספת ביצועים.
שיווק הדור הרביעי של הפוקוס בישראל החל במאי 2020.
ב-14 באוקטובר 2021 הוצגה מתיחת פנים לדור הרביעי של הפוקוס, במסגרתה עודכן העיצוב החיצוני ונוספו מגוון אביזרי נוחות ובטיחות מתקדמים.
ב-24 במאי 2022 הגיעה לישראל מתיחת הפנים.
הערות שוליים

↑  נתוני מכירות פורד פוקוס
↑  Used Ford Focus Review - 2011-2018, What Car? (באנגלית)
↑  כלי הרכב הנמכרים ביותר ב-2012 (חלק א'), באתר www.auto.co.il
↑  נתונים על פורד פוקוס, באתר קארזון
↑  תומר הדר, תביעה יצוגית נגד יבואנית פורד: תיבות ההילוכים מתקלקלות, באתר כלכליסט, 29 ביוני 2015
↑  גיל מלמד, תיבת ההילוכים הרובוטית מוסיפה לכרסם במוניטין של פורד, באתר TheCar, ‏2019-07-02
↑  פורד פוקוס החדשה 2014 – מתיחת פנים, באתר קארטיוב
↑  קארטיוב, בישראל: פורד פוקוס החדשה 2015 ושלושה דגמים נוספים
↑  אלירן אברזל, פורד פוקוס 2015, 25 בפברואר 2014
↑  קארטיוב, פורד פוקוס החדשה 2018 נחשפת
↑  פורד מציגה: פוקוס סטיישן אקטיב - גרסת פנאי לפוקוס, באתר קארטיוב, ‏22 נובמבר 2018
↑  פורד פוקוס אקטיב 2020 בישראל - מחיר החל מ-131,900 שקל, באתר קארטיוב, ‏7 במאי 2020
↑  פורד פוקוס החדשה 2020 בישראל - מחיר החל מ-129,900 שקל, באתר קארטיוב
↑  מתיחת פנים: 2022 פורד פוקוס החדשה נחשפת, באתר קארטיוב
↑  פורד פוקוס החדשה 2022 בישראל - מחיר החל מ-131,900 שקל, באתר קארטיוב
| --- | --- |
בקרת זהויות :  NLI: 987007544667105171  LCCN: sh2003003459  NKC: ph137441 
פורד פוקוס, שנת ייצור 2000
פוקוס האצ'בק (דור 2, אחרי מתיחת פנים)
פוקוס סדאן (דור 3, לפני מתיחת פנים)
פוקוס סטיישן (דור 3, אחרי מתיחת פנים)
פוקוס בשרות משטרת הרפובליקה העממית של סין
פיצריה קמיקזה

| --- | --- |

 מידע כללי
 מאת:  אתגר קרת
 שפת המקור:  עברית
 הוצאה
 הוצאה:  כנרת זמורה-ביתן
 תאריך הוצאה:  2004
 מספר עמודים:  100
 קישורים חיצוניים
 הספרייה הלאומית:  002378660
פיצריה קמיקזה הוא ספר קומיקס ישראלי המבוסס על הסיפור "הקייטנה של קנלר", מאת אתגר קרת. העיבוד נכתב על ידי קרת, והקומיקס צויר על ידי אסף חנוכה. הספר יצא לאור בשנת 2004.
הקומיקס זכה לשבחי הביקורות ובשנת 2007 היה מועמד לפרס אייזנר בקטגוריית "הקומיקס הבינלאומי הטוב ביותר".
עלילה

הסיפור מתרחש בעולם שאליו מגיעים רק אנשים שהתאבדו. גיבור הסיפור, חיים, חי בעולם זה את חייו (הדומים מאוד לחייו לפני ההתאבדות) עד שיום אחד הוא מגלה במקרה שחברתו לשעבר, ערגה, התאבדה גם כן. בעקבות זאת הוא יוצא למסע עם חברו ארי בניסיון למצוא אותה. במהלך המסע הם אוספים טרמפיסטית בשם ליהיא, הטוענת שהיא לא התאבדה ולכן מנסה למצוא את האחראים כדי שיוכלו לטפל בטעות. השלושה מגיעים לביתו של אדם הקרוי קנלר, ובמהלך חיפוש אחר הכלב שלו הם מגיעים לביתו של המלך המשיח, שם חיים מוצא את ערגה. לאחר שהמלך המשיח מתאבד בשנית, ערגה וליהיא נאספים לתחקור על ידי מלאכים, וחיים בוחר לחזור לעיר.
פולגורה

פוּלגוֹרה (בלטינית: Fulgora) הייתה – על פי המיתולוגיה הרומית – אלת הברק והסופות. מחד הייתה האנשה של הברק ומאידך הייתה האלה המגינה על הבית מפני ברקים וסופות.
משמעות שמה בלטינית - "הבזק" או "ברק".
נותרו אזכורים מועטים של פולחן אלה זה. אוגוסטינוס הקדוש בספרו "עיר האלוהים" מצטט כתב יד של הפילוסוף הרומאי סנקה בו מוזכרת האלה. בכתב יד זה של סנקה (אשר נוסחו המקורי המלא אבד ונותר רק הציטוט) מצוין כי בניגוד לאלים אחרים המזווגים יחד (כגון מרס ובלונה, וולקן וונוס, נפטון וסלקיה), לפולגורה (כמו גם לשלוש אלות אחרות: פופולוניה ורומינה) לא היו בני זוג או מחזרים.
ברומא העתיקה לא התגלו מקדשים לפולגורה, וזאת, ככל הנראה לאור המשמעות שניתנה לברק בדת האטרוסקית או הדת הרומאית - הברק סימל הודעה מהאלים, אשר הכוהנים פירשו. כמביאת הודעות מהאלים לא נדרשה פולגורה לפולחן בפני עצמה. פליניוס בספרו "תולדות הטבע" רואה בברק תופעה ולא אלה, ומציין כי יש תשעה אלים המסוגלים לשלוח ברקים (יופיטר, יונו, וולקן, מינרווה, מרס, סטורנוס ופלוטו), וכי יש 11 סוגי ברקים מאחר שיופטר ידע לשלוח שלושה סוגי ברקים.
פולחנה של פולגורה הסתכם ככל הנראה בטקסים למניעת מכת ברק במבנה או בשדה.
בצבא איטליה הפשיסטית נקראה דיוויזיית עילית של צנחנים על שמה של פולגורה.
פובליוס קלאודיוס פולכר

פובליוס קלאודיוס פולכּר (לטינית: Publius Claudius Pulcher) היה מצביא רומאי ובן למשפחת הקלאודיים. הוא היה בנו של המדינאי הרומאי המפורסם אפיוס קלאודיוס קאודקס, והראשון לבית האב של הקלאודיים שקיבל את הכינוי (cognomen) פולכר שפירושו 'נאה'.
שימש כאיידיל קורולי ב-253 לפנה"ס, ובשנת 249 לפנה"ס, במהלך המלחמה הפונית הראשונה, נבחר לקונסול יחד עם לוקיוס יוניוס פולוס (Lucius Iunius Pullus). אותה שעה היו הצבא והרומי עסוקים בהטלת מצור על ליליבאיום, עיר הנמל החשובה ביותר של הקרתגים במערב סיציליה. בעקבות כישלון קודמיו לפרוץ את חומות העיר, החליט פולכר להפסיק את פעולות המצור ולכבוש את דרפאנה, אחרון הבסיסים הימיים הקרתגיים באי. בקרב הימי שהתחולל סמוך לעיר הוכה הצי הרומי בפיקודו על ידי אדרבעל ואוניות הקרתגים.
קיקרו כותב, כי התבוסה בקרב נגרמה בגלל הזלזול באותות המבשרים (auspicia). לפני היציאה היה נהוג להשתמש במנחשים, כדי לשאול בעצתם של האלים כיצד יעלה הקרב. פולכר, לדבריו, "לעג לאלים בדרך הלצה, וכאשר האפרוחים אשר שוחררו מן הכלוב לא אכלו את מזונם, ציווה להטביעם במים, באומרו שישתו אם אינם רוצים לאכול."
סווטוניוס מוסיף על כך ומספר, כי גם אחותו של פובליוס "הועמדה למשפט בפני העם - דבר שלא אירע עוד לאישה - בעוון שפגעה בכבודו; כי בשעה שמרכבתה התקדמה ונסעה אך בקושי בתוך ההמון הצפוף, קראה בקול קבל-עם ואמרה: 'הלוואי ואחי פולכר היה קם מקברו, מפסיד מחדש את הצי ומפחית על ידי כך מן ההמון הרומאי!' ".
כשנתבקש על ידי הסנאט למנות דיקטטור לצורך ניהול הבחירות לקונסולים חדשים, מאחר שהוא ועמיתו נמצאו בסיקיליה ולא יכלו לשוב לרומא כדי לנהל את הבחירות בעצמם, מינה את מרקוס קלאודיוס גליקיה (Marcus Claudius Glicia), עבד משוחרר ששירת אותו כפקיד ושליח;  המינוי נפסל לאלתר, ובמקומו מונה אולוס אטיליוס קלטינוס. פולכר עמד למשפט העם בשל כישלונו הצבאי ובשל חילול הקודש וקנס כבד הושת עליו. עניין זה אינו מופיע אצל פוליביוס, אלא רק אצל סופרים מאוחרים לו, וכפי הנראה הוא המצאה מאוחרת שבאה לתרץ את הכישלון הרומי.
לקריאה נוספת

מרקוס טוליוס קיקרו. על  טבע האלים. תרגמה מרומית והוסיפה הערות ומפתח אביבה קציר. רמת-גן, הוצאת אוניברסיטת בר-אילן, 1992.
סויטוניוס. שנים-עשר הקיסרים. תרגם מרומית ד"ר אלכסנדר שור. תל אביב, הוצאת מסדה, 1959.
פוליביוס, היסטוריות
דיודורוס סיקולוס, ביבליותקה היסטוריקה
ליוויוס, תולדות רומא (מאז יסוד העיר)
Walbank, F.W., A Historical Commentary on Polybius. Oxford, Oxford University Press, 1957.
הערות שוליים

↑  קיקרו, על טבע האלים, ספר שני, 7 (בתרגום אביבה קציר).
↑  סווטוניוס, טיבריוס, 2 (בתרגום א' שור).
↑  Livius, ep. 19
↑  Walbank, p. 113.
| --- | --- |
בקרת זהויות :  PLWABN: 9811274953905606  VIAF: 26157701717444221148   WorldCat (עם VIAF): 26157701717444221148
פורט פירי

| --- | --- |

תחנת הרכבת הישנה של פורט פירי. כיום מוזיאון
 מדינה:  אוסטרליה אוסטרליה
 מדינה:  אוסטרליה הדרומית אוסטרליה הדרומית
 שפה רשמית:  אנגלית
 תאריך ייסוד:  1845
 גובה:  4 מטרים
 אוכלוסייה:  ‏
  ‑ בעיר:  176 (10 באוגוסט 2021)
 קואורדינטות:  33°11′09″S 138°01′01″E﻿ / ﻿33.185833333333°S 138.01694444444°E﻿ / -33.185833333333; 138.01694444444 
 אזור זמן:  UTC +9:30
 https://www.pirie.sa.gov.au/
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןפורט פירי(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןפורט פירי(למפת אוסטרליה הדרומית רגילה) אדלייד מאונט גמבייר מארי ברידג'  פורט אוגוסטה פורט לינקולן ויקטור הארבור  ויאלה קובר פידי ו י ק ט ו ר י ה  נ. ס א ו ת' ו י י ל ס קווינסלנד הטריטוריה הצפונית א ו. ה מ ע ר ב י ת  האוקיינוס ההודי פורט פירי(למפת אוסטרליה הדרומית מוגדלת) אדלייד מאונט גמבייר מארי ברידג'  פורט אוגוסטה פורט לינקולן ויקטור הארבור  ויאלה קובר פידי ו י ק ט ו ר י ה  נ. ס א ו ת' ו י י ל ס קווינסלנד הטריטוריה הצפונית א ו. ה מ ע ר ב י ת  האוקיינוס ההודי פורט פירי  he tabBackground:;tabBorder:#aaa;defaultTab:0;
פורט פירי (באנגלית: Port Pirie) היא עיר במדינת אוסטרליה הדרומית שבאוסטרליה. זוהי עיר נמל על חופו המזרחי של מפרץ ספנסר והיא שוכנת 224 ק"מ מצפון לבירת המדינה אדלייד. העיר נוסדה ב-1845 ובה נמצא מפעל להתכת עופרת הגדול ביותר בעולם במפעל גם מזקקים כסף, אבץ, נחושת וזהב. אוכלוסיית העיר מנתה 13,206 תושבים במפקד 2011.
היסטוריה

קודם להתיישבות האירופאית, האזור שבו נמצאת כיום פורט פירי היה מיושב בשבט אבוריג'יני בשם נוקונו (Nukunu) שקראו למקום טרפארי (Tarparrie), שמשמעותו כנראה "ערוץ בוצי". האירופאי הראשון שביקר במקום היה מתיו פלינדרס ב-1802 כאשר הוא הפליג במימי מפרץ ספנסר. המתיישב הראשון היה אדוארד אייר (Edward Eyre) שחקר את האזורים סביב לפורט אוגוסטה.
במקור נקראה העיירה בשם סמואלס קריק (Samuel's Creek) על שם מגלה המקום סמואל גרמין (Samuel Germein). ב-1846 נקרא המקום פורט פירי על שם הספינה שהביאה למקום כבשים. ב-1848 הוקמה פורט פירי באופן רשמי. המקום התפתח לאט ובסוף שנות השישים של המאה ה-19 היו במקום רק שלוש סככות לאחסון צמר. ב-1871 נסללו בעיירה רחובות וב-1876 הוקמה בה עירייה. מספר התושבים היה 947.
עם גילוי מרבצי הכסף, האבץ והעופרת ב-1883 ועם השלמת סלילתה של מסילת הברזל מהעיירה למכרות ב-1888, הפעילות הכלכלית בפורט פירי החלה להתרחב. ב-1889 נבנה מפעל להתכת העופרת על ידי חברה בריטית.
ב-1921 התגוררו בעיירה 9,801 תושבים ב-2,308 בתים. באותה עת כבר היו קיימים בעיירה 62 בתי מלון ששיכנו את כוח העבודה שהועסק במפעלי המתכות. ב-1953 הוכרזה פורט פירי כעיר וכיום הנמל שלה הוא השני בגודלו באוסטרליה.
הערות שוליים

↑  "Port Pirie Overview". Nyrstar Limited. Archived from the original on 19 August 2006
↑  פורט פירי במפקד 2011
| --- | --- |
בקרת זהויות :  NLI: 987007538169905171  LCCN: nr89017819  VIAF: 129448530   WorldCat (עם VIAF): 129448530
פורמולה רנו

מרוץ במסגרת פורמולה רנו בריטניה שנערך באולטון פארק
פורמולה רנו היא קטגוריית מרוצי פורמולה שנוסדה ב-1971. מרוצי פורמולה רנו נחשבים לרמת מתחילים בתחום מרוצי המכוניות. הנהגים מפתחים את יכולת הנהיגה שלהם והמצטיינים עוברים להתחרות בקטגוריות גבוהות יותר כגון פורמולה 3. קטגוריית מרוצים זו זוכה לפופולריות במקומות רבים וסדרות אליפות פורמולה רנו מתקיימות במדינות שונות. מנועי המכוניות מיוצרים על ידי חברת רנו המארגנת חלק מסדרות המרוצים ובחלק משמשת כנותנת חסות. הסדרות מתקיימות בשלוש רמות לפי נפח המנוע: 1.6 ליטר, 2 ליטר ו-3.5 ליטר.
בדצמבר 2011 התקיים מרוץ הפורמולה רנו הראשון בישראל.
פובליליוס סירוס

| --- | --- |
 לידה:  המאה ה־1 לפנה״ס נציבין, טורקיה 
 פטירה:  המאה ה־1 לפנה״ס 
 שם לידה:  Publilius Syrus 
 מדינה:  רומא העתיקה 
 שפות היצירה:  לטינית 
 סוגה:  מחזאות 
 
פובליליוס סירוס (לטינית: Publilius Syrus; בעברית: פובליליוס הסורי)  (43-85 לפנה"ס) היה סופר ומחזאי ברומא העתיקה.
ביוגרפיה

פובליליוס סירוס נולד בסוריה והובא כעבד לאיטליה. שנינותו וכישרונותיו גרמו לאדוניו לשחררו ולדאוג לחינוכו. מחזותיו ההיתוליים, שבהם הוא עצמו שימש כשחקן, זכו להצלחה בערי השדה של איטליה, ובמשחקים הציבוריים שנערכו על ידי יוליוס קיסר ב-46 לפנה"ס. פובליליוס היה כנראה מפורסם יותר כמי שמסוגל להמציא חרוזים בו במקום ללא הכנה מראש. בתחרויות הדרמטיות, שבהן התעלה על כל מתחריו הוא קיבל את הפרס מיוליוס קיסר.
כל מה ששרד מיצירותיו הוא אוסף של משפטים בצורת סידרה של אמרות מוסר. כל אמרה מורכבת מטור-שיר אחד (כלומר, שורה אחת כתובה במשקל שירי), והטורים ערוכים בסדר אלפביתי, בהתאם לאות הראשונה של כל שורה. במרוצת הזמן נוספו לטקסט משפטים שנלקחו ממחברים אחרים, ובעיקר משפטים של סנקה שמקוריותם מוטלת בספק. מספר הטורים המקוריים הוא כ-700, והם כוללים אמרות רבות, קצרות וקולעות למטרה כמו:
לקריאה נוספת

ברוך י. מני (עורך ומתרגם), חוכמתו של פובליליוס הסורי, כרמל ירושלים, יוני 2022
פומ"ה

| --- | --- |

 מידע כללי
 סוג:  רכב הנדסה קרבית ונגמ"ש
 מדינה מפתחת:  ישראל ישראל
 מדינה מייצרת:  ישראל ישראל
 יצרן:  חיל הטכנולוגיה והאחזקה 
 משתמשים עיקריים:   צבא ההגנה לישראל  חיל ההנדסה הקרבית
 שנת ייצור:  1988
 דגם קודם:  נגמשו"ט
 דגם עוקב:  נמ"ר הנדסי
 מערכה מרכזית:  האינתיפאדה השנייה, מלחמת לבנון השנייה מבצע עופרת יצוקה  מבצע צוק איתן מלחמת חרבות ברזל
 מידע טכני
 אורך:  7.55 מטרים
 רוחב:  3.38 מטרים (ללא פלטות בזוקה)
 גובה:  2.65 מטרים (ללא צריח עילי)
 משקל:  51 טונות
 מהירות:  45 קמ"ש (שטח)
 טווח פעולה:  לא ידוע
 מנוע:  900 כ"ס (670 קילוואט)
 שריון:  מסווג
 צוות:  8 (נהג, מפקד, מקלען רפא"ל/ מקלען דרקונית, קשר פלס, חובש, מקלען ימין, מקלען שמאל, מפקד תא לוחמים)
 מערכות נשק
 חימוש עיקרי:  1× מקלע כבד M2 בראונינג 0.5 בעמדת דרקונית   1× מקלע מאג בעמדת רפא"ל
 חימוש משני:  3× מקלעי מאג 7.62 מ"מ   1× מרגמה 60 מ"מ   2× מדוכות רימוני עשן TAAS IS-6
 
פומ"ה באימון בנגב
נגמ"ש הפומ"ה (ראשי תיבות של "פורץ מכשולים הנדסי"), הוא טנק צנטוריון חסר צריח שהוסב במיוחד לצורכי חיל ההנדסה הקרבית של צה"ל ומשמש כרכב הנדסה קרבית.
על הפומ"ה ניתן להתקין אמצעים שונים כגון כפות דחפור, אמצעים נגד מוקשים כגון מגוב או נוכרי ומערכת רקטות ריצוף CARPET לפריצת שדות מוקשים. כמו כן, ניתן לדגם את הכלי בתא לוחמים עילי (כמו בנגמחון).